Subject: Vs: Päring: Concerta 36 kättesaadavus ja soodustus
From: "Kristi Sarap" <[email-masked]>
To: "Eliise Kivi" <[email-masked]>
Date: Mon, 3 Nov 2025 16:04:54 +0200

Tere, Eliise!

Ravimiameti poolt vastab sisse-ja väljaveo järelevalve büroo spetsialist
Hanna Liivat.

„Müügiloa hoidja Johnson & Johnson UAB esindaja teavitas Ravimametit
eelmisel nädalal metüülfenidaati sisaldavate ravimite Concerta 36 mg
toimeainet prolongeeritult vabastavate tablettide

ning Concerta 54 mg toimeainet prolongeeritult vabastavate tablettide
tarneraskusest. Müügiloa hoidja on prognoosinud tarnete taastumiseks uue
aasta esimese kvartali.

Koostöös müügiloa hoidjaga on leitud lahendus tuua Eestisse tarneraskuse
leevendamiseks müügiloaga ravimit võõrkeelses pakendis. Praegustel
prognooside kohaselt jõuavad need kogused Eestisse detsembris. Patsiendid
ravita ei jää, asenduspreparaadid on saadaval.

Tervisekassa on tegutsenud operatiivselt ja täna saabus otsus, et
erandkorras kompenseeritakse apteekides ja hulgimüügis olevad müügiloata
pakendid. Erandkorra soodustus rakendub apteegis automaatselt.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Eliise Kivi <[email-masked]>
Saatmisaeg: esmaspäev, 3. november 2025 11:10
Adressaat: RA Kommunikatsioon <[email-masked]>
Teema: Päring: Concerta 36 kättesaadavus ja soodustus

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Olen Delfi Ärilehe ajakirjanik Eliise Kivi. Meieni on jõudnud vihje, et
esineb probleeme ravimi Concerta 36 kättesaamisega.

Väidetavalt on tavapärasel tarnijal tekkinud tarneraskused ning ravim on
nüüd apteekides saadaval teise tarnija kaudu. Samas ei ole uut tarnet
praegu võimalik retsepti alusel soodustusega osta, sest Tervisekassa ei
ole veel kinnitanud Ravimiameti taotlust soodustuse jätkamiseks.

Kas saate palun kinnitada, kas see vastab tõele ning täpsustada järgmist:

*	Millal Ravimiamet edastas Tervisekassale taotluse Concerta 36
soodustuse jätkamiseks?

*	Kas otsus soodustuse jätkamise kohta on juba tehtud või veel
arutatakse seda?

*	Kui kiiresti sellised olukorrad tavaliselt lahenevad ja mida
tehakse selleks, et patsiendid vahepeal vajalikust ravist ilma ei jääks?

*	Kui on teisi tähelepanekuid, siis kindlasti jagage!

Jään vastust ootama!

Kõike head

Eliise Kivi

Ärilehe reporter-toimetaja

Delfi  Meedia AS | Narva mnt 13, Tallinn 10151 | Mob: +372 5691 7013